Chaukhtatgyi tenplu budista

Chaukhtatgyi tenplu budista (birmanieraz: ခြောက်ထပ်ကြီးဘုရားကြီး) Yangonen, Myanmarko antzinako hiriburuan, dagoen sei solairuko pagoda edo paya da. Oso ospetsua da, barruan Buda etzanaren irudi erraldoi bat dagoelako. Herrialde osoko irudi handienetako bat da. Herrialdeko budista aberats batek, Sir Po Thak, finantzatu zuen eraikuntza, 1899an. Jatorrizko estatua 1907an osatu zuen beste eraikuntza-konpainia batek, baina proportzioak ez ziren zuzenak izan. Baldintza klimatologikoek pixkanaka-pixkanaka irudia hondatu zuten, eta 1957an eraistea eta irudi berri bat eraikitzea erabaki zen. Obra 1966an amaitu zuten. Eraikuntza osoa dohaintza partikularren bidez ordaindu zen. Jatorrizko tamaina 59,30 metro luze eta 30,4 metro garai zen. Baina 1973an egindako berreraikuntza batean, tamaina handitu egin zen, gaur egungo 65,85 metro luzeraino. Pagodaren inguruan, 600 monje inguru dituzten monasterioak daude. Monjeek eskritura budistak aztertzen dituzte eta fededunen ekarpen ekonomikoei esker mantentzen dira. Erreferentziak Kanpo estekak